“ดาวฟิวเจอร์” พุ่งเกือบ 200 จุด เก็งจ้างงานสหรัฐซบเซา! หนุนเฟดชะลอขึ้นดอกเบี้ย
“ดาวโจนส์ฟิวเจอร์” พุ่งเกือบ 200 จุด เก็งตัวเลขจ้างงานสหรัฐซบเซา! หนุนเฟดชะลอขึ้นดอกเบี้ย โดย ณ เวลา 19:07 น.ตามเวลาไทย ดัชนีดาวโจนส์ฟิวเจอร์บวก 171 จุด หรือ 0.53% สู่ระดับ 32,185 จุด
“ดาวโจนส์ฟิวเจอร์” พุ่งเกือบ 200 จุด เก็งตัวเลขจ้างงานสหรัฐซบเซา! หนุนเฟดชะลอขึ้นดอกเบี้ย
4 พ.ย. 2565

ผู้สื่อข่าวรายงานว่า ดัชนีดาวโจนส์ฟิวเจอร์พุ่งเกือบ 200 จุด ขณะที่นักลงทุนคาดว่าสหรัฐจะเปิดเผยตัวเลขการจ้างงานที่ซบเซาในวันนี้(4 พ.ย.65) ซึ่งจะเป็นปัจจัยชะลอการปรับขึ้นอัตราดอกเบี้ยของธนาคารกลางสหรัฐ (เฟด) นอกจากนี้ ตลาดยังได้แรงหนุนจากกระแสข่าวที่ว่าจีนกำลังพิจารณาผ่อนคลายมาตรการควบคุมโควิด-19 และอาจมีการเปิดประเทศในเดือนมี.ค.2566
โดย ณ เวลา 19:07 น.ตามเวลาไทย ดัชนีดาวโจนส์ฟิวเจอร์บวก 171.00 จุด หรือ 0.53% สู่ระดับ 32,185 จุด
โดยกระทรวงแรงงานสหรัฐจะเปิดเผยตัวเลขการจ้างงานนอกภาคเกษตรประจำเดือนต.ค.ในวันนี้
นักวิเคราะห์คาดการณ์ว่า ตัวเลขจ้างงานเพิ่มขึ้นเพียง 200,000 ตำแหน่งในเดือนต.ค. หลังจากเพิ่มขึ้น 263,000 ตำแหน่งในเดือนก.ย.
หากสหรัฐมีการจ้างงาน 200,000 ตำแหน่งในเดือนต.ค.ตามที่คาด ก็จะเป็นตัวเลขการจ้างงานต่ำสุดนับตั้งแต่เดือนธ.ค.2563 ซึ่งขณะนั้นการจ้างงานได้รับผลกระทบจากการแพร่ระบาดของโควิด-19
นอกจากนี้ นักวิเคราะห์คาดว่าอัตราว่างงานจะเพิ่มขึ้นสู่ระดับ 3.6% ในเดือนต.ค. จากระดับ 3.5% ในเดือนก.ย.
ขณะเดียวกัน ตลาดยังได้แรงหนุนจากกระแสข่าวที่ว่าจีนกำลังพิจารณาผ่อนคลายมาตรการควบคุมโควิด-19 และอาจมีการเปิดประเทศในเดือนมี.ค.2566
ทั้งนี้ นายหาว ฮง นักเศรษฐศาสตร์ของจีน ทวีตข้อความระบุว่า ทางการจีนกำลังจัดตั้งคณะกรรมการเพื่อพิจารณาการเปิดประเทศ และกำลังทบทวนข้อมูลด้านโควิด-19 ในต่างประเทศ เพื่อประเมินสถานการณ์หากมีการเปิดประเทศ โดยจีนมีเป้าหมายที่จะผ่อนคลายกฎระเบียบในการควบคุมโรคโควิด-19 ในเดือนมี.ค.2566